
الامام البخاري
ئيمامى بوخارى
(194 – 256) كؤضي

اللغة الكردية – زمانی كوردی
شيخ هيثم سرحان – شەیخ هەیسەم سەرحان

مافی چاپكردن و بڵاوكردنەوە رێگەپێدراوە بۆ هەموو موسڵمانیك

ئیمامی بوخاری
ئه‌میری ئیمانداران له‌ فه‌رمووده‌دا و خاوه‌نی كتێبی (الجامع الصحيح)، پێشه‌وای "حافظه‌كان" و گه‌وره‌ی فه‌رمووده‌ناسان، (باوكی عبدالله محمدی كوڕی عبدالله ـی كوڕی ئیسماعیلی كوڕی ئیبراهیمی البخاري) له‌ ساڵی 194ـی كۆچی له‌دایك بووه‌، له‌ته‌مه‌نی منداڵیدا ده‌بێت باوكی ده‌مرێت.
له‌ چاودێری دایكیدا گه‌وره‌ ده‌بێت،جا باوكی كه‌سێكی له‌خواترس و وه‌رع بوو، له‌ سه‌ره‌مه‌رگدا وتی: نازانم له‌ ماڵه‌كه‌مدا ته‌نها ده‌رهه‌مێكی حه‌رام هه‌بێت و یان گوماناوی. له‌ته‌مه‌نی منداڵیدا ئیمامی بوخاری چاوه‌كانی له‌ده‌ست ده‌دات، دایكی بوخاری پێغه‌مبه‌ر ئیبراهیم له‌ خه‌وندا ده‌بینێت ده‌ڵێت: خوای گه‌وره‌ چاوی كوڕه‌كه‌تی گێڕایه‌وه‌ له‌به‌ر زۆر دوعاكردنت. جا چاكی دایك و باوكه‌ گه‌وره‌ترین كاریگه‌ری هه‌بووه‌ له‌ چاككردنی حاڵی ئه‌و و به‌رزیی پله‌ و پایه‌ی.
پرسیاركرا له‌ بوخاری سه‌ره‌تای كاره‌كانت چۆن بوو؟ فه‌رمووی: له‌به‌ركردنی فه‌رمووده‌ دای له‌ دڵم و چووه‌ دڵمه‌ه‌وه‌ له‌كاتێكدا له‌ حوجره‌ بووم. پێیان وت ته‌مه‌نت چه‌ند بوو؟ فه‌رمووی: ده‌ ساڵ بووم یان كه‌متر. له‌گه‌ڵ زانسته‌كه‌یدا كه‌سێكی خواپه‌رست و وه‌رع بوو، هه‌رده‌م ده‌یفه‌رموو: ئومێده‌وارم كاتێك بگه‌م به‌ خواكه‌ی خۆم لێپرسینه‌وه‌م له‌گه‌ڵ نه‌كات له‌سه‌ر غه‌یبه‌تكردنی هيچ كه‌سێك.
و له‌ مه‌زنترین به‌رهه‌مه‌كانی بوخاری كتێبی (الجامع الصحيح)ـه‌، ئه‌ویش ڕاستترین كتێبه‌ له‌ پاش قورئانی پیرۆز و هه‌موو ئه‌م ئوممه‌ته‌ یه‌كده‌نگن له‌سه‌ر وه‌رگرتنی ئه‌م كتێبه‌، ئیمامی بوخاری له‌ماوه‌ی شازده‌ ساڵدا نوسیویه‌تیه‌وه‌ و هیچ فه‌رمووده‌یه‌كی تێدا نه‌نوسیوه‌ ئیللا له‌پێشی دوو ڕه‌كات نوێژی كردووه‌.
و زانایان شایه‌تی ئه‌وه‌یان داوه‌ كه‌ بوخاری پێشه‌وایه‌ و خاوه‌نی پایه‌ و قه‌در و ڕێزه‌، ئیمامی ئه‌حمه‌د فه‌رموویه‌تی: له‌ خۆراساندا هیچ كه‌سێك وه‌كو محمدی كوڕی ئیسماعیل ده‌رنه‌كه‌وتووه‌، ئیمامی ئیبن خوزه‌یمه‌ فه‌رموویه‌تی: له‌ژێر سێبه‌ری ئاسماندا هیچ كه‌سێكم نه‌بینیوه‌ شاره‌زای فه‌رمووده‌كانی پێغه‌مبه‌ری خوا بێت و له‌به‌ری بێت وه‌كو محمدی كوڕی ئیسماعیل.
له‌ وته‌كانی بوخاری ڕه‌حمه‌تی خوای لێبێت: نازانم هیچ شتێك هه‌بێت و خه‌ڵكی پێویستی پێی هه‌بێت ئیللا له‌ قورئان و سوننه‌تدا هاتووه‌.

